CELEX: 32012R1172
Language: lt
Date: 2012-12-03 00:00:00
Title: 2012 m. gruodžio 3 d. Komisijos įgyvendinimo reglamentas (ES) Nr. 1172/2012 dėl tam tikrų prekių klasifikavimo Kombinuotojoje nomenklatūroje

11.12.2012   
            
            
               LT
            
            
               Europos Sąjungos oficialusis leidinys
            
            
               L 337/11
            
         KOMISIJOS ĮGYVENDINIMO REGLAMENTAS (ES) Nr. 1172/2012
   2012 m. gruodžio 3 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 3 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Iš neaustinės medžiagos pagamintos maždaug 15 × 20 cm dydžio servetėlės, supakuotos į atskirus mažmeninei prekybai skirtus plastikinius maišelius.
                  Servetėlės įmirkytos vandeniu (98,32 %), propilenglikoliu (1 %), kvepalais (0,3 %), tetranatrio EDTA (0,2 %), tikrojo alavijo (aloe vera) ekstraktu (0,1 %), bronopoliu (0,05 %), citrinų rūgštimi (0,02 %) ir metilchlorizotiazolinono bei metilizotiazolinono (0,01 %) mišiniu.
                  Remiantis pateikta informacija, produktas naudojamas kaip gaivinamoji servetėlė.
               
               
                  3307 90 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, VI skyriaus 2 pastaba, 33 skirsnio 4 pastaba ir KN kodus 3307 ir 3307 90 00 atitinkančiais prekių aprašymais.
                  Kadangi produkto sudėtyje nėra muilo ar ploviklio, jis nepriskirtinas 3401 pozicijai (žr. Suderintos sistemos paaiškinimų 3401 pozicijos paaiškinimų c išimtį).
                  Kadangi produktas naudojamas kaip gaivinamoji servetėlė, o ne odos priežiūrai, ir jo sudėtyje yra kvepalų, jis nepriskirtinas 3304 pozicijai.
                  Nors produkto sudėtyje ir yra nedidelis kiekis tikrojo alavijo (aloe vera) ekstrakto, kuris atlieka odos priežiūros funkciją, tačiau jis nenulemia esminio produkto požymio.
                  Produktas atitinka 33 skirsnio 4 pastaboje nustatytas sąlygas (taip pat žr. Suderintos sistemos paaiškinimų 3307 pozicijos paaiškinimų V grupės 5 punktą).
                  Todėl produktas klasifikuotinas kaip kiti parfumerijos, kosmetikos arba tualetiniai preparatai, nenurodyti kitoje vietoje, ir priskirtinas 3307 pozicijai.